ช่วงนีี้รู้สึกแน่นจมูกบ่อยครับ เวลาเสมหะจะมีมูกใสๆแล้วก็เป็นฟองแล้วก็จะรู้สึกเหมือนที่อะไรอยู่ที่คอ จะเป็นช่วงเย็นๆ อากาศเปลี่ยนและก่อนนอนครับ
สวัสดีค่ะ อาการแน่นจมูกและมีเสมหะ อาจมีสาเหตุจาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ อาจสัมพันธ์กับอากาศที่เปลี่ยนแปลง-คออักเสบ มีอาการไอ มีน้ำมูก เจ็บคอ มีไข้ต่ำๆ ได้ มักเป็นเฉียบพลัน-ไซนัสอักเสบ อาจมีการปวดตามใบหน้าร่วมด้วยอาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกาย อาจมีอาการได้มากช่วงเช้าๆจากอาการที่กล่าวมา ยังสามารถเป็นได้ทั้งภูมิแพ้หรือการติดเชื้อในทางเดินหายใจ หากรักษาตามอาการเช่นดื่มน้ำมากๆ รับประทานยาลดอาการคัดจมูก ลดน้ำมูก ยาละลายเสมหะแล้ว ยังไม่ดีขึ้น มีไข้ร่วมด้วย ควรไปพบแพทย์เพื่อตรวจเพิ่มเติมค่ะ